8. ΝΟΜΟΣ 2880 της 18/23 Ιουλ. 1922 Περί συστάσεως τμήματος βιομηχανικής ιδιοκτησίας. Το τμήμα τούτο μετετράπη εις γραφείον δια του Β.Δ. της 17/21 Δεκ. 1922, δια δε του Ν.Δ. της 12/12 Νοεμ. 1927 μετωνομάσθη εις Τμήμα Εμπορικής και Βιομηχανικής Ιδιοκτησίας. (Βλ. νομοθεσίαν υπουργ. Εθνικής Οικονομίας εν τ. 13). Άρθρ.1.-Παρά τη διευθύνσει του εμπορίου και βιομηχανίας του υπουργείου Εθνικής Οικονομίας συνιστάται τμήμα βιομηχανικής ιδιοκτησίας, εις ο υπάγεται η προστασία των εφευρέσεων, των σχεδιασμάτων, των εμπορικών και βιομηχανικών σημάτων, των ενδείξεων προελεύσεως και ο αθέμιτος ανταγωνισμός, εφ’ όσον ούτος αφορά παραβάσεις των περί βιομηχανικής ιδιοκτησίας εν γένει διατάξεων, η προπαρασκευή των σχετικών διεθνών συμβάσεων και η μελέτη και εφαρμογή παντός διοικητικού ή νομοθετικού μέτρου προς προστασίαν αυτής. Άρθρ.2.-Του τμήματος τούτου προΐσταται επί βαθμώ τμηματάρχου α΄ ή β΄ τάξεως, ο κεκτημένος δίπλωμα νομικών ή πολιτικών επιστημών και γνώστης τουλάχιστον της γαλλικής, διοριζόμενος δια Β.Δ/τος μετά σύμφωνον γνωμοδότησιν του διοικητικού συμβουλίου του υπουργείου Εθνικής Οικονομίας. Κατά την πρώτην εφαρμογήν του παρόντος νόμου προΐσταται του τμήματος, μετατιθέμενος εις αυτό, ο μέχρι τούδε τμηματάρχης βιομηχανίας. Το προσωπικόν του τμήματος τούτου αποτελείται εξ ενός γραμματέως α΄ ή β΄ τάξεως και εξ ενός γραφέως α΄ τάξεως. Άρθρ.3.-Κατηργήθη υπό του Α.Ν. 1998/1939 (κατωτ. αρ. 21). 